CELEX: 32016R1957
Language: sl
Date: 2016-11-04 00:00:00
Title: Izvedbena uredba Komisije (EU) 2016/1957 z dne 4. novembra 2016 o uvrstitvi določenega blaga v kombinirano nomenklaturo

9.11.2016   
               
               
                  SL
               
               
                  Uradni list Evropske unije
               
               
                  L 301/6
               
            IZVEDBENA UREDBA KOMISIJE (EU) 2016/1957
      z dne 4. novembra 2016
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 4. novembra 2016
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Izdelek, sestavljen iz elektronskih komponent, in sicer iz zaganjalnika, aktuatorja, regulatorja in izklopne enote (t. i. „elektronske krmilne enote“), ki se nahaja v pravokotnem ohišju iz aluminija ter meri 98 × 74 × 20 mm in tehta 160 g.
                     Izdelek napaja ksenonske žaromete motornih vozil.
                     Ko se žarometi vklopijo, izdelek naprej pretvori 12 V enosmernega toka iz električnega sistema motornega vozila v 1 200  V enosmernega toka in ga posreduje vžigalniku (ki ni predložen ob predstavitvi). Nato izdelek pretvori enosmerni tok v izmenični tok za gorenje žarometa in neprekinjeno ustvarja zadostno napetost (85 V), da žarometi še naprej zadostno svetijo.
                     Glej sliko (*).
                  
                  
                     8504 40 90 
                  
                  
                     Uvrstitev opredeljujejo splošna pravila 1, 3(c) in 6 za razlago kombinirane nomenklature ter besedilo oznak KN 8504 , 8504 40  in 8504 40 90 .
                     Razvrstitev kot krmilna enota pod tarifno številko 8537  je izključena, saj je izdelek zasnovan tako, da pretvarja 12 V enosmernega toka v 1 200  V enosmernega toka ter 12 V enosmernega toka v 85 V izmeničnega toka, kar sta funkciji, ki sta zajeti pod tarifno številko 8504 .
                     Ker nobena funkcija ne šteje za glavno funkcijo aparata v smislu opombe 3 k oddelku XVI, ga je treba uvrstiti pod tarifno podštevilko, ki je po številčnem vrstnem redu zadnja.
                     Izdelek je zato treba uvrstiti pod oznako KN 8504 40 90 , tj. med druge statične pretvornike.
                  
               
            (*)  Slika je zgolj informativna.